खासगरी अध्यक्ष प्रचण्डले शान्ति र संविधानको पक्षमा उभिएर वैद्यका चिरपरििचत प्रतिद्वन्द्वी उपाध्यक्ष भट्टराईसँग निकटता बढाएपछि अन्तरविरोध चर्केको हो। वैद्य पक्ष शान्ति र संविधानको साटो जनविद्रोहको लाइनमै देखिएको छ। तर, त्यो जनविद्रोह कस्तो र के भन्नेमा भने वैद्य पक्ष आफैँ स्पष्ट छैन। अध्यक्षले जनविद्रोहको लाइन त्यागेकामा क्रूद्ध भएको वैद्य पक्षले अध्यक्षविरुद्ध गम्भीर आरोपहरूसहितको १८ बुँदे सर्कुलर नै पार्टी कार्यकर्ता तहसम्म पुर्‍याएको छ। २९ जेठमा त्यो सर्कुलर सार्वजनिक भएपछि विवाद झन् बढकोे छ। आरोपपत्र सार्वजनिक भएपछि प्रचण्ड निकै आक्रोशित पनि छन्। अहिलेसम्मको आफ्नो राजनीतिक जीवनमा प्रचण्डमाथि यति संगीन आरोप कहिल्यै लगाइएको थिएन।
